Diari Oficial de la Generalitat Valenciana


Sumari del DOGV 6150, del 23-11-2009 (2009/12895)

RESOLUCIÓ de 3 de novembre de 2009, del Rectorat de la Universitat Jaume I, per la qual es convoca una oferta pública per a la constitució d'una borsa de treball de tècnics o tècniques superiors d'investigació d'aquest organisme, amb contracte laboral temporal per obra o servei. (Projecte d'investigació: «Trastorns addictius»).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6150

Data del DOGV
:   23-11-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/12763


Data del document
:   03-11-2009

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 3 de novembre de 2009, del Rectorat de la Universitat Jaume I, per la qual es convoca una oferta pública per a la constitució d'una borsa de treball de tècnics o tècniques superiors d'investigació d'aquest organisme, amb contracte laboral temporal per obra o servei. (Projecte d'investigació: «Trastorns addictius»). [2009/12257]  
D'acord amb el que preveu l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, aquest Rectorat de la Universitat Jaume I, fent ús de les competències que li confereix la legislació vigent, convoca una oferta pública per a constituir una borsa de treball de tècnics o tècniques superiors d'investigació d'acord amb les següents bases:  
Primera. Objecte i període  
Col·laborar en la realització del projecte «Trastorns addictius».  
La duració dels contractes derivats de la utilització d'aquesta borsa estarà vinculada a la duració dels projectes i la disponibilitat pressupostària d'aquests.  
S'estableix un període de prova segons el que disposa l'article 16 del II Conveni Col·lectiu del PAS Laboral de les Universitats Públiques de la Comunitat Valenciana.  
Segona. Jornada de treball  
A temps complet (37,5 hores setmanals).  
Tercera. Requisits dels aspirants  
- Ser espanyol/a o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat Constitutiu de la Comunitat Europea.  
- Tindre complits 18 anys.  
- Estar en possessió del títol de llicenciat o llicenciada en Psicologia, Biologia, Química o equivalent. En el cas de titulacions obtingudes a l'estranger cal estar en possessió de la credencial que acredite l'homologació d'aquestes o la credencial de reconeixement per a l'exercici de professions regulades en virtut del Reial Decret 1665/1991, de 25 d'octubre.  
- No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
- No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, al seu estat, l'accés a la funció pública.  
Aquests requisits s'hauran de tindre el dia de la finalització del termini de presentació de sol·licituds, i mantindre's fins al moment de la signatura del contracte de treball.  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'advertirà inexactitud o falsedat en les sol·licituds o en la documentació aportada pel personal aspirant, aquesta es considerarà defecte irreparable i es resoldrà amb la seua exclusió en el procediment.  
Quarta. Mèrits preferents  
- Haver treballat en determinació de substàncies psicoactives en material fisiològic.  
- Experiència en el maneig d'animals de laboratori.  
Cinquena. Sistema selectiu de la plaça  
Per part de la comissió encarregada de resoldre aquesta selecció, es valoraran els currículums dels aspirants d'acord amb el barem que figura a l'annex II. La comissió podrà, si ho considera oportú, realitzar una prova i/o entrevistar els aspirants. En el supòsit de fer la prova, aquesta serà eliminatòria i podrà ser teòrica i/o pràctica; es puntuarà de 0 a 80 punts i caldrà obtenir un mínim de 40 punts per a superar-la.  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
La comissió avaluadora podrà declarar desert el procediment de selecció en cas que valorats els mèrits i, si escau, realitzada la prova i l'entrevista, el perfil dels candidats no s'ajuste, en la seva totalitat, a les necessitats del projecte.  
Sisena. Comissió avaluadora  
La comissió avaluadora tindrà l'estructura que figura a l'annex III d'aquesta convocatòria.  
Els membres de la comissió hauran d'abstindre's d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
El president podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com els que puguen produir-se dels casos no previstos.  
El procediment d'actuació de la comissió s'ajustarà en tot moment al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per a qualsevol aclariment sobre la convocatòria, les persones interessades podran dirigir-se al professor Carlos González Aragón (telèfon: 765 229 797, email: ).  
Setena. Presentació d'instàncies  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'hauran de presentar al Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 10 dies naturals a partir de l'endemà de la publicació en el Diari Oficial de la Comunitat Valenciana.  
A la sol·licitud s'adjuntarà la següent documentació:  
a) Una fotocòpia del document nacional d'identitat.  
b) Currículum de la persona aspirant amb els mèrits justificats documentalment.  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
En l'apartat «Codi» de la sol·licitud haurà de figurar el número 12355.  
Les instàncies presentades a les oficines de Correus hauran de complir amb el procediment establert en l'article 205.3 del Reglament dels Serveis de Correus: «Les instàncies es presentaran en sobre obert perquè l'empleat estampe el segell de dates en la part superior esquerra d'aquestes instàncies, i haurà de figurar amb claredat el nom de l'oficina i la data».  
No serà necessària la compulsa dels documents que es presenten fotocopiats, serà suficient la declaració jurada de la persona interessada sobre l'autenticitat d'aquests documents, així com les seues dades que figuren a la instància, sense perjuí que en qualsevol moment la comissió o la Universitat puga requerir els aspirants perquè acrediten la veracitat de les circumstàncies i dels documents aportats, que hagen sigut objecte de valoració.  
Els aspirants que no tinguen la nacionalitat espanyola i tinguen dret a participar-hi hauran de presentar una fotocòpia del document que n'acredite la nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, hi hauran de presentar una declaració jurada o promesa de no estar separat de dret del seu cònjuge i, si escau, del fet que l'aspirant viu a les seues expenses o està al seu càrrec.  
Vuitena. Llista d'admesos i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició del comissió avaluadora encarregada de jutjar-lo.  
El resultat d'aquest procés de selecció es publicarà al tauler d'anuncis del Servei de Recursos Humans i en el web que té assignat el Servei de Recursos Humans en el SIC: .  
Novena. Norma final  
Aquesta convocatòria, les seues bases i tots els actes administratius que se'n puguen derivar, i de les actuacions de la comissió avaluadora, els podran impugnar les persones interessades en els casos i en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.  
Castelló de la Plana, 3 de novembre de 2009.- El rector: Francisco Toledo Lobo.  
ANNEX I  
Instància  
Dades personals  
Primer cognom:   
Segon cognom:   
Nom:   
Data de naixement:   
DNI:   
Telèfon:   
Adreça i codi postal:   
Localitat/comarca o província:   
Codi:   
SOL·LICITE l'admissió en el procés selectiu per a cobrir una plaça temporal d ..., convocat per la Resolució de data ..., publicada en el Diari Oficial de la Comunitat Valenciana número ...  
DECLARE que són certes les dades que s'hi consignen i que complisc les condicions exigides per a l'ingrés en la funció pública i les especialment assenyalades en aquesta convocatòria.   
La persona interessada,  
Castelló de la Plana, ..., d ... de 200 ...  
RECTORAT DE LA UNIVERSITAT JAUME I  
Les seues dades personals quedaran incloses en el fitxer automatitzat de la Universitat Jaume I, que es compromet a no fer un ús distint d'aquell per al qual van ser sol·licitades, d'acord amb la Llei Orgànica 15/1999, de Protecció de les Dades. Pot exercir, per escrit, els drets d'accés, rectificació, cancel·lació i, si pertoca, d'oposició, davant del Servei de Recursos Humans d'aquesta Universitat.  
ANNEX II  
Barem  
- Expedient acadèmic: fins a 20 punts.  
L'expedient s'avaluarà segons el que s'estableix en la normativa sobre determinació de la nota mitjana a efectes acadèmics (actualment, Reial Decret 1267/1994, de 10 de juny, del Ministeri d'Educació i Ciència, pel qual es modifica el Reial Decret 1497/1987, de 27 de novembre). En aquest Reial Decret 1267/1994 s'estableix la següent taula d'equivalències: suspens = 0; aprovat = 1; notable = 2; excel·lent = 3; matrícula d'honor = 4.  
- Experiència professional (relacionada amb trastorns addictius) fins a 20 punts.  
- Experiència investigadora (llibres, articles i projectes d'investigació) en el camp de la Psicobiologia: fins a 20 punts.  
- Coneixement d'idiomes comunitari (superiors als mínims requerits): fins a 10 punts.  
- Coneixements informàtics: fins a 10 punts.  
Si es realitza entrevista: fins a 20 punts.  
ANNEX III  
Comissió avaluadora  
Comissió avaluadora titular:  
President: un vicerector o vicerectora de la Universitat Jaume I.  
Vocals: tres en representació de la Universitat Jaume I.  
Secretari: un funcionari o funcionària de carrera del Servei de Recursos Humans, que actuarà com a secretari o secretària amb veu però sense vot.  
Comissió avaluadora suplent: la mateixa estructura.